Petter Olaus Kristiansen

Petter Olaus Kristiansen (født 16. februar 1888, død 13. juni 1965) var en småbruker og lokalpolitiker fra Arbeiderpartiet som var ordfører i Øvre Rendal 1948-1951. Han var medlem av kommunestyret fra 1946 til 1955, og var varaordfører fra august til desember 1947, etter at Knut Vardenær Brøten trakk seg fra ordførervervet fordi han hadde blitt ansatt som formannskapssekretær. Hjalmar Trøen var ordfører ut 1947.

Han sto på liste så tidlig som i 1922, og hadde andre kommunale verv fra 1920.

Han kjøpte småbruket Hangaardshaugen på østsiden av bygda i 1928, og overlot det til sønnen Paul i 1959. 

Han var aktiv både i Øvre Rendal musikkorps og i Øvre Rendal mannskor.

Referanser 

Ap-ordførere i Hedmark
Ordførere i Rendalen
Personer fra Rendalen kommune